**Te pierd**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te pierd

Te-ndepărtezi, încet, pe zi ce trece.

Te simt tot mai pierdut, tot mai străin

Și văd cum te înghite noaptea rece

A celor ce-au plecat și nu mai vin.

E-atâta abandon în mersul tău

Și-atâta renunțare în privire

Că nu mai știu de bunul Dumnezeu

Sau diavolul sculptează-n a ta fire.

Te strig dar nu auzi ca altădată,

Ți-e gândul îndreptat spre alte lumi.

Vorbești cu cei plecati și, Doamne, iată

Cum dai cu flit când spun să te-aduni.

Ți-e glasul stins, vorbești mai mult cu tine

Iar ochii tăi nu mai privesc în jur

Ci doar, pierdut, spre lumile divine

Ce-absorb în ele sufletul tău pur.

Te-ndepărtezi puțin câte puțin

Alegi cu moartea să te însoțești

Chiar de-i amară cupa cu venin,

Senin o bei și nu te-mpotrivești.

Te pierd... și nu știu cum să te opresc

Să mai rămâi un timp în lumea mea

Să pot să-ti spun că, încă, te iubesc

Și să-ți arat ce- nseamnă dragostea!

16.09.2015

de Gabriela Mimi Boroianu